Xavier Dor

Xavier Dor (født 30. januar 1929 i Marseille i Frankrike, død 4. april  2020 i Paris) var en fransk medisinsk doktor og embryolog som engasjerte seg sterkt i demonstrasjoner mot provosert abort og ble rettsforfulgt for anti-abort-aktivisme.

Liv og virke

Bakgrunn
Xavier Dor kom fra en borgerlig og velstående familie. Faren var direktør for Compagnie générale transatlantique på Cuba. Han var tradisjonalistisk katolikk og stod nær Fraternité sacerdotale Saint-Pie-X (St. Pius X-broderskapet).

Han ble gift og fikk fem barn med Françoise Dugé de Bernonville, datter av Jacques de Bernonville.

Karriere
Han var doktor i medisin med ekspertise innen embryologi, og virket ved Hôpital de la Pitié-Salpétrière i Paris. Han var også en ledende forsker innen embryologi ved INSERM og leder det aktuelle fagfakultetet ved Université Pierre-et-Marie-Curie.

Anti-abort
Han var vel kjent i Frankrike for aktivisme mot abort. Han var grunnlegger og leder av orfanisasjonen SOS tout-petits. Han ledet ofte protester utenfor klinikker som utførte provoserte aborter.

Dor ble straffeforfulgt elleve ganger, de fleste av gangene etter at Frankrike i 1993 vedtok den såkalte Neiertz-loven (Loi relative à la prévention et au règlement des difficultés liées au surendettemen), som kriminaliserte forsøk på å forhindre aborter. I 2014 ble han siktet for «moralsk og psykologisk press» mot en kvinne som planla abort, idet han gav henne strikkede barnetøfler og en Jomfru Maria-medaljong. Atmosfæren i rettssalen var anspent grunnet press fra aktivister for og imot abort. Appelldomstolen i Paris frikjente ham for disse anklager, men den ila ham en bot på €10.000, hvorav €5.000 var betinget, for obstruksjon av abort.

Etter at han sluttet som leder av SOS tout-petits i ianuar 2018 ble han etterfulgt av dr. Philippe Piloquet, en embryolog og cyrogenetiker og avdelingsleder ved Universitetet i Nantes.

Xavier Dor døde av covid-19 den 4. april 2020 i Paris i en alder av 91 år.

Verker 
 Le Crime contre Dieu, Perrin & Perrin, Paris, 1998
 Le Livre blanc de l'avortement en France, chap 8, collectif 30 ans, ça suffit, Tequi, Paris, 2006
 L'Opposition à l'avortement : du lobby au commando, Berg International, Paris, 1995

Referanser

Franske leger
Franske forskere
Personer fra Marseille
Dødsfall relatert til covid-19 i Frankrike
Medisinere ofre for covidpandemien